
LIETUVOS RESPUBLIKOS
ĮSTATYMO „DĖL EUROPOS KONVENCIJOS DĖL SAVITARPIO PAGALBOS BAUDŽIAMOSIOSE BYLOSE ANTROJO PAPILDOMO PROTOKOLO RATIFIKAVIMO“ NR. IX-1997 3 STRAIPSNIO PAKEITIMO 
ĮSTATYMAS

2020 m.	             d. Nr. 
Vilnius

1 straipsnis. 3 straipsnio pakeitimas
Pakeisti 3 straipsnį ir jį išdėstyti taip:
„3 straipsnis. Lietuvos Respublikos pareiškimai
1. Lietuvos Respublikos Seimas, vadovaudamasis Europos konvencijos dėl savitarpio pagalbos baudžiamosiose bylose (toliau – Konvencija) 15 straipsnio 6 dalimi, kuri buvo pakeista Protokolo 4 straipsniu, kompetentingomis institucijomis, kurioms turėtų būti teikiami prašymai dėl Konvencijos papildomo protokolo 4 straipsnyje nurodytų apkaltinamųjų nuosprendžių kopijų ir priemonių, paskiria tuos apkaltinamuosius nuosprendžius priėmusius teismus.
2. Lietuvos Respublikos Seimas, vadovaudamasis Konvencijos 15 straipsnio 8 dalies d punktu, kuris buvo pakeistas Protokolo 4 straipsniu, kompetentingomis institucijomis paskiria: 
1) Lietuvos Respublikos generalinę prokuratūrą – prašymams pagal Konvencijos 15 straipsnio 2 dalį, kuri buvo pakeista Protokolo 4 straipsniu, gauti bei teikti; 
2) Informatikos ir ryšių departamentą prie Lietuvos Respublikos vidaus reikalų ministerijos – prašymams dėl teistumo informacijos pagal Konvencijos 13 straipsnio 2 dalį gauti.
3. Lietuvos Respublikos Seimas, vadovaudamasis Konvencijos 24 straipsniu, kuris buvo pakeistas Protokolo 6 straipsniu, teisminėmis institucijomis Konvencijoje ir jos papildomuose protokoluose numatytoms funkcijoms atlikti paskiria Lietuvos Respublikos generalinę prokuratūrą, teritorines apygardų prokuratūras, Lietuvos Respublikos apeliacinį teismą, apygardų ir apylinkių teismus.
4. Lietuvos Respublikos Seimas, vadovaudamasis Protokolo 18 straipsnio 4 dalimi bei 19 straipsnio 4 dalimi, kompetentinga institucija tarpusavio pagalbai pagal Protokolo 18 ir 19 straipsnius teikti paskiria Lietuvos Respublikos generalinę prokuratūrą.
5. Lietuvos Respublikos Seimas, vadovaudamasis Protokolo 26 straipsnio 5 dalimi, pareiškia, kad Lietuvos Respublika neleidžia naudoti kitai Šaliai perduotų asmens duomenų Protokolo 26 straipsnio 1 dalyje išvardytais tikslais be išankstinio Lietuvos Respublikos sutikimo.“

Skelbiu šį Lietuvos Respublikos Seimo priimtą įstatymą.

Respublikos Prezidentas
